सरकार ने गो सैस लगा लोगों से किया धोखा: शिव गर्ग
भास्कर संवाददाता| मंडी गोबिंदगढ़
पंजाबसरकार ने गो सैस लगाकर लोगों के साथ धोखा किया है। क्योंकि सरकार एक तरफ बिजली बिल, सीमेंट, बाइक और अन्य पर लोगों से गो सैस वसूल रही है, लेकिन किसी भी गोशाला को इसका लाभ नहीं मिल रहा। ये बात श्री संगमेश्वर गोशाला अमलोह के प्रधान शिव गर्ग ने प्रेस कॉन्फ्रेंस में कही। उन्होंने सवाल उठाए कि गो सैस सरकार के किस खाते में जा रहा है और इसे खर्च कहां किया जा रहा है। शिव गर्ग ने कहा कि अगर गो सैस पंजाब सरकार के पास है तो वह पंजाब की 477 के करीब गोशालाओं को क्यों नहीं दिया जा रहा। अगर ये गो सैस हर महीने पंजाब की गोशालाओं को दिया जाए तो हालात सुधर जाएंगे। उन्होंने कहा कि सुखबीर बादल की ओर से अमलोह की गोशाला को 5 लाख की ग्रांट जारी की गई थी पर अभी तक कोई पैसा जारी नहीं किया गया।
गर्ग ने सरकार से अपील की कि हर महीने पंजाब की गोशालाओं को गो सैस जारी किया जाए। यहां मदन लाल अबरोल, सुशील गर्ग, सुभाष जिंदल, प्रेम शर्मा मौजदू थे।
शिव कुमार गर्ग।
hin_Deva bho_Deva hin_Deva hin_Deva awa_Deva